Zulfikar bin Sulaiman  
No 58, Jalan Awana 21,  
Taman Arowana,  
18500 Machang,  
Kelantan  
zulfikar@gmail.com  
012 3456666                            15 Oktober 2017  
  
  
Kepada:  
Pengurus Sumber Manusia,  
Majlis Daerah Machang  
  
Tuan,  
  
**PERMOHONAN KERJA SEBAGAI KERANI**  
  
Perkara di atas adalah dirujuk. Saya ingin menyertakan permohonan untuk jawatan tersebut untuk pertimbangan pihak tuan. Saya dimaklumkan mengenai jawatan kosong tersebut melalui iklan akhbar Utusan bertarikh 2 September 2017. Saya lampirkan resume saya untuk rujukan tuan.  
  
Untuk makluman tuan, saya pernah bekerja selama tiga tahun di sebuah syarikat pengangkutan bas sebagai kerani kaunter. Saya juga telah bekerja selama 5 tahun sebelum ini di sebuah syarikat kontraktor pemaju hartanah sebagai kerani. Saya merupakan graduan diploma bidang pengurusan pejabat dari UiTM.  
  
Saya telah mengikuti perkembangan institusi tuan sejak dua tahun lalu yang banyak memberikan perkhidmatan yang baik pada masyarakat. Kebolehan saya berbahasa Inggeris dan Arab tentunya dapat membantu saya untuk menjalankan kerja dengan lebih lancar. Selain itu, saya juga merupakan seorang yang cepat belajar dan mudah bekerja di dalam pasukan.  
  
Saya berharap agar permohonan saya diberi pertimbangan sewajarnya. Saya juga berharap pihak tuan dapat menghubungi saya untuk ditemuduga. Segala pertimbangan pihak tuan saya dahului dengan ucapan terima kasih.  
  
Yang benar,  
( Tandatangan anda )